UN MARCHAND DE PARIS. 
349 
y. 
ATTESTATION SUR LES VIE, MŒURS ET RELIGION CATHOLIQUE. 
(6 décembre 1586.) 
François de Lavalette, seigneur de Cornusson, Parisot, Monteils, 
Lestang et autres lieux, chevalier des deux ordres du Roy, capit. de 
cinquante hommes d'armes de ses ordonnances, sénéchal de Tholose 
et Albigeois. A tous ceulx qui ces présentes verront, Salut. Savoir 
faisons huy, datte des présentes, à l’issue de matin, par devant 
M tre François de Ghappuis, juge mage et lieutenant général né en 
lad. Sénéchaussée, Avoir compareu M tre Guillaume Jausion, greffier 
en nostre Siège, lequel, pour et au nom de Simon Le Comte, mar¬ 
chand de Paris, prisonnier à la conciergerie du palais au d. Tholose, 
soubs la seule plaincte et calompnieuse poursuite de M tre Pierre Bru¬ 
celles, bachelier, Gaspard Malard, son beau-frère et Guillaume Fer¬ 
rand, ses ennemis cappitaulx au d. Tholose, A remonstré que pour 
servir à iceluy Le Comte en instance dévolue par appel des cappitouls 
du d. Tholose, en sa cour de parlement de la d. ville, Et de laquelle il 
poursuit l’enregistration en autre parlement par devant le Roy et nos 
seigneurs de son grand Conseil contre les sus nommés Brucelles, 
Malard et Ferrand, ses parties adverses. A cause des parentés et 
alliances qu’ils ont dans la d. Cour, il a nécessairement besoing, par 
forme de notoriété et attestation, faire preuve comme despuis dix 
huict ou vingt ans qu’il réside aud. Tholose, trafiquant et négociant 
tant en l’art de marchandise que autres affaires d’importance, logeant 
comme forain, durant son séjour, tant aux Balances, La Pomme et 
aultres logis publicques, que maisons bourgeoises catholiques et non 
suspectes, ayant faict son dernier logis en la maison d’iceluy Bru¬ 
celles l’espace de vingt mois. Iceluy Lecomte durant les dictes années 
et auparavant se seroit tousjours comporté paisiblement et auroit 
vescu en bon chrestien catholique, hantant les esglises pour y ouir 
messe, les sermons et autres services divins, suivant les constitutions 
de Nostre Mère Saincte Esglise appostolique et Romaine, ayant tous les 
ans faict ses Pasques, tant en la d. ville de Paris, Tholose, que Bor- 
deaulx, sans s’estre jamais desvoyé, en temps de paix ny de troubles, 
du service de Dieu ny obéissance au Roy Nostre Souverain prince; 
ains ayant porté les armes, en la présente ville et ailleurs, comme 
catholique et serviteur du Roy ; moins avoir fourny ny tenu la main 
à ceulx du party contraire, ennemis du Roy et perturbateurs du 
Repos public; Nous exibant à l’efïect de la dicte attestation, pour 
